Veita var opprinnelig den øvre delen av Danielsbakerveita og har felles historie med denne. Disse to er blant enkelte veiter fra middelalderen som ikke ble fjernet gjennom reguleringer etter Johan Caspar de Cicignons byplan fra 1681. Kattveita var det gamle kallenavnet på den øvre delen av den lange veita som strakte seg fra Casperveita (Thomas Angells gate) og helt ned til Fjordgata.